પારણાનો દિવસ આવ્યો. આલિશાન હવેલીને સુંદર રીતે શણગારવામાં આવી. ઉજ્જૈન નગરીના સઘળા શ્રાવકોને નિમંત્રિત કરવામાં આવ્યા. સમય થતાં ગુરુદેવનું વાજતે ગાજતે સામૈયું કરીને તેમની પધરામણી કરવામાં આવી. ગુરુદેવે તપના મહિમા પર મનનીય પ્રવચન આપ્યું. તેમની દેશના સાંભળીને સૌ ભાવવિભોર થઈ ગયા. માણેકશાએ પોતાના નાદાનિયત ભરેલા દુષ્કૃત્યની વાત શ્રી સંધ સમક્ષ રજૂ કરી, સૌની ક્ષમા માંગી, ગુરુદેવની સહનશીલતા, ક્ષમાવૃત્તિ તથા ઉદારતાની લોકોએ ભારોભાર પ્રશંસા કરી, તેમનો જયજયકાર કર્યો. વળી માણેકશાની નિખાલસતા અને નિરાભિમાની વૃત્તિની સરાહના કરવામાં આવી. શ્રી સંઘે માણેકશાનો અપરાધ માફ કરી દીધો. પારણાનો પ્રસંગભવ્ય રીતે ઉજવાયો. માતા જિનપ્રિયા અને પત્ની આનંદરતીના આનંદનીની સીમા ન રહી.